
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 32 

21 Ιανουάριου 1994 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επιδότηση ενοικίου δικαιούχων του Οργανισμού Στε- 
γαστικής Αποκατάστασης Εργαζομένων. 1 

Σύσταση Επιτροπής Εκτίμησης ποιότητας (Ελέγχου 

ποιότητος) εργαστηριακών εξετάσεων. 2 

Τροποποίηση της ΥΙ/οικ. 2403/29.3.93 απόφασης 
Υπ. Υγείας, Πρόνοιας και Κοινωνικών Ασφαλί¬ 
σεων. 3 

Διεύρυνση της Κεντρικής Επιτροπής Νοσοκομειακών 

Λοιμώξεων. 4 

Τροποποίηση της 15369-18952/90/8.6.91 απόφα¬ 
σης Νομάρχη Αθηνών. 5 

Τροποποίηση της 18907/90/4.7.91 απόφασης Νο¬ 
μάρχη Αθηνών. 6 

Τροποποίηση της 2389/16.2.1993 απόφασης Νομ. 
Αρκαδίας περί διορισμού μελών Διοικητικής Επιτρο¬ 
πής Στρατιωτικών Επιτάξεων (ΔΕΣΕ). 7 

Τροποποίηση της συστατικής πράξης του Νομικού 
Προσώπου «Σχολική Επιτροπή 1ου, 2ου, 4ου και 

6ου Νηπιαγωγείου Δήμου Γρεβενών». 8 

Τροποποίηση εν μέρει της 4335/22.4.1993 αποφά- 
σεως Ν. Θεσπρωτίας «περί συστάσεως ίδιου νομι¬ 
κού προσώπου με την επωνυμία «Σχολική Επιτροπή 

Δημοτικού Σχολείου κοινότητας Φροσύνης».9 

Τροποποίηση εν μέρει της 6079/25.4.91 αποφάσεως 
Ν. Θεσπρωτίας «περί συστάσεως ίδιου νομικού προ¬ 
σώπου με την επωνυμία «Σχολική Επιτροπή Νηπια¬ 


γωγείου - Δημοτικού Σχολείου Αγίου Βλασίου» ...10 
Τροποποίηση πράξης σύστασης Σχολικής Επιτροπής 
Δημοτικού Σχολείου της Κοινότητας Αγ. Δούλων Ν. 


Κέρκυρας .11 

Τροποποίηση της αριθ. 18062/16.10.1989 απόφαση 

Νομάρχη Κοζάνης .12 

Μεταβίβαση άδειας λειτουργίας ιδιωτικής κλινικής στο 

Ν. Μαγνησίας.13 

Σύσταση ίδιου Νομικού προσώπου στο Δήμο Νιγρίτας 
Ν. Σερρών με την επωνυμία «ΙΩΑΝΝΕΙΟ ΛΑΟΓΡΑ- 
ΦΙΚΟ ΜΟΥΣΕΙΟ - ΚΕΝΤΡΟ ΠΟΛΙΤΙΣΜΟΥ ΚΑΙ ΕΠΙ¬ 
ΜΟΡΦΩΣΗΣ ΔΗΜΟΥ ΝΙΓΡΙΤΑΣ».14 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 313029/11.1.94 απόφαση 


του Υπουργού Γεωργίας. .15 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 51227 (1) 


Επιδότηση ενοικίου δικαιούχων του Οργανισμού Στεγα- 

στικής Αποκατάστασης Εργαζομένων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του ν. 1558/85 «Κυβέρνηση και Κυβερ¬ 
νητικά Όργανα». 

2. Τις διατάξεις του ν. 1849/89 «Επέκταση και συμπλή¬ 
ρωση των στεγαστικών προγραμμάτων του Οργανισμού 
Εργατικής Κατοικίας και άλλες διατάξεις» (ΦΕΚ 113 τ.Α' 
της 8.5.1989). 

3. Την αριθ. 50130/7.2.1991 απόφασή μας «για εφαρ¬ 
μογή διαρκούς προγράμματος χορήγησης επιδότησης 
ενοικίου δικαιούχων του Οργανισμού Εργατικής Κατοι¬ 
κίας» όπως συμπληρώθηκε με την αριθ. 50370/ 
30.4.1991 νεότερη. 

4. Το αριθ. 29767/3583 από 30 Δεκεμβρίου 1993 έγ¬ 
γραφο του ΟΣΑΕ με το οποίο μας υπέβαλε απόσπασμα 
πρακτικού της αριθ. 77/14.12.93 συνεδριάσεως του Διοι¬ 
κητικού του Συμβουλίου. 

5. Το άρθρο 27 του ν. 2081 /1992 και 28Α του ν. 1558/ 
1985 και το γεγονός ότι έχει εγγράφει πίστωση στον 
προϋπολογισμό του ΟΣΑΕ έτους 1994, ύψους 
4.500.000.000 δρχ. ΚΑΕ 2121, αποφασίζουμε: 

Τροποποιούμε εν μέρει την αριθ. 50130/7.2.1991 από¬ 
φασή μας «περί εφαρμογής διαρκούς προγράμματος χο¬ 
ρήγησης επιδότησης ενοικίου δικαιούχων του Οργανισμού 
Εργατικής Κατοικίας, ως κατωτέρω: 

1. Η οικονομική ενίσχυση θα παρέχεται στις εξής κατη¬ 
γορίες δικαιούχων του Ο.Σ.Α.Ε.: 

α) μεμονωμένα άτομα ηλικίας τουλάχιστον εξήντα ετών 
ή και σε ζευγάρια από τα οποία ο ένας από τους συζύγους 
έχει συμπληρώσει το εξηκοστό έτος της ηλικίας του, εφό¬ 
σον έχουν ετήσιο ακαθάριστο οικογενειακό εισόδημα μέ¬ 
χρι 2.200.000 δρχ. 

β) νέα ζευγάρια, που τέλεσαν το γάμο τους μέσα στα 

δύο (2) τελευταία ημερολογιακά έτη πριν από την υπο¬ 
βολή της αίτησης για επιδότηση, εφόσον κανείς από τους 
δύο δεν έχει υπερβεί το τριακοστό πέμπτο έτος της ηλι¬ 
κίας και έχουν ετήσιο ακαθάριστο οικογενειακό εισόδημα 
μέχρι 2.200.000 δρχ. 

γ) δικαιούχους που το ετήσιο ακαθάριστο οικογενειακό 
εισόδημά τους δεν ξεπερνά τα 2.000.000 δρχ. 

Τα ανωτέρω όρια του οικογενειακού εισοδήματος προ¬ 
σαυξάνονται κατά 100.000 δραχμές για τους δικαιούχους 
που κατοικούν στις σεισμόπληκτες περιοχές των νομών 
Μεσσηνίας, Ηλείας και Αχαΐας. 

Επίσης για όλες τις ανωτέρω κατηγορίες το όριο του 
ανώτατου οικογενειακού εισοδήματος προσαυξάνεται 
κατά 250.000 δραχμές για κάθε προστατευόμενο παιδί. 

Ως ετήσιο οικογενειακό εισόδημα λαμβάνεται υπόψη το 
εισόδημα του προηγουμένου της υποβολής της αίτησης 
έτους. Ειδικά για τη χορήγηση της επιδότησης έτους 1994 
θα ληφθεί υπόψη το εισόδημα που αποκτήθηκε το έτος 
1992. 

2. Οι δικαιούχοι πρέπει να πληρούν τις ασφαλιστικές και 
λοιπές προϋποθέσεις του Κανονισμού «περί προϋποθέ¬ 
σεων παροχής κατοικίας και δανείων υπό του Ο.Ε.Κ.» 
(Υ.Α. 30727/4815/4.8.1971 - ΦΕΚ 661/τ.Β /14.8.71) 
όπως τροποποιήθηκε μεταγενέστερα και ισχύει σήμερα. 

3. Οι δικαιούχοι που κατοικούν στις σεισμόπληκτες πε¬ 
ριοχές των νομών Μεσσηνίας, Ηλείας και Αχαΐας, αρκεί να 
έχουν πραγματοποιήσει 900 μόνον ημέρες εργασίας στην 
ασφάλιση, ανεξάρτητα από το χρόνο πραγματοποίησής 
τους, με την προϋπόθεση ότι εξακολουθούν και κατά τη 
χορήγηση της επιδότησης να είναι δικαιούχοι του Ο.Σ.Α.Ε. 

Επίσης οι δικαιούχοι των σεισμοπλήκτων περιοχών των 
νομών Μεσσηνίας και Ηλείας που κατοικούν σε λυόμενα, 
εφόσον τα εγκαταλείψουν και τα παραδώσουν για να 
εγκατασταθούν σε κατοικίες της περιοχής και τούτο απο- 
δεικνύεται από βεβαίωση της Δημοτικής Αρχής, δικαιού¬ 
νται επίδομα ενοικίου, εφόσον έχουν πραγματοποιήσει 
600 μόνον ημέρες εργασίας στην ασφάλιση, ανεξάρτητα 
από το χρόνο πραγματοποίησής τους, υπό την προϋπό¬ 
θεση όμως ότι εξακολουθούν και κατά τη χορήγηση της 
επιδότησης να είναι δικαιούχοι του Ο.Σ.Α.Ε. 

4. Το μηνιαίο μίσθωμα που καταβλήθηκε το τελευταίο 
τρίμηνο του έτους 1993 δεν πρέπει να είναι ανώτερο των 
40.000 δρχ. για τα μεμονωμένα άτομα και των 50.000 
δρχ. για τα ζευγάρια. 

Τα ανωτέρω ποσά προσαυξάνονται κατά 7.500 δρχ. για 
κάθε προστατευόμενο παιδί. 

5. Τα ποσά της επιδότησης καθορίζονται ως εξής: 

α) Μεμονωμένα άτομα 15.000 δρχ. μηνιαίως. 

β) Ζευγάρια 18.000 δρχ. μηνιαίως. 

γ) Δικαιούχοι σεισμοπλήκτων περιοχών 24.000 δρχ. μη¬ 
νιαίως. 

Τα ανωτέρω ποσά της επιδότησης προσαυξάνονται 
κατά 3.000 δρχ. μηνιαίως για κάθε προσταυτευόμενο 
παιδί. 

6. Για τη χορήγηση της επιδότησης ενοικίου του έτους 
1994, ορίζουμε ως χρόνο υποβολής των σχετικών αιτή¬ 
σεων το διάστημα από 15 Ιανουάριου έως 15 Μαρτίου 
1994. 

Η επιδότηση αρχίζει από 1.1.1994, εφόσον βέβαια θα 
πληρούνται οι νόμιμες προϋποθέσεις και θα καταβληθεί 
εφάπαξ εντός του έτους. 

Όσοι έχουν ενταχθεί και παίρνουν ήδη επίδομα ενοι¬ 


κίου, δεν απαιτείται να υποβάλουν νέα αίτηση, αλλά θα 
κληθούν από τον Ο.Σ.Α.Ε. με έγγραφό του, για επανέ¬ 
λεγχο των προϋποθέσεών τους. 

7. Με αποφάσεις του Διοικητικού Συμβουλίου του 
Ο.Σ.Α.Ε. θα καθορισθούν τα δικαιολογητικά που απαιτού¬ 
νται για τον έλεγχο των προϋποθέσεων και τη συνέχιση 
της επιδότησης των δικαιούχων που επιδοτήθηκαν κατά 
το έτος 1993. 

8. Διαδικαστικές λεπτομέρειες για τον τρόπο εφαρμο¬ 
γής και υλοποίησης του προγράμματος θα καθορίζονται 
με αποφάσεις του Δ.Σ. του Ο.Σ.Α.Ε. 

9. Κατά τα λοιπά ισχύουν οι αριθ. 50130/7.2.1991 και 
50370/30.4.91 αποφάσεις μας. 

Η απόφαση αυτή ισχύει από 1.1.1994. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 31 Δεκεμβρίου 1993 

Ο ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 
-♦- 

Αριθ. ΥΙ/οικ. 13567 (2) 

Σύσταση Επιτροπής Εκτίμησης ποιότητας (Ελέγχου ποιό- 

τητος) εργαστηριακών εξετάσεων. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Π.Δ. 138/92 περί Οργανισμού του Υπουργείου 
Υγείας, Πρόνοιας και Κοινωνικών Ασφαλίσεων. 

2. Την αριθ. ΔΥ3α/οικ. 850/25.10.93 Κοινή Απόφαση 
του Πρωθυπουργού και του Υπουργού ΥΠ και Κ.Α. περί 
εκχωρήσεως αρμοδιοτήτων, αποφασίζουμε: 

Συγκροτούμε Επιτροπή Εκτίμησης ποιότητας (ελέγχου 
ποιότητας) εργαστηριακών εξετάσεων αποτελούμενη από 
τους κατωτέρω επιστήμονες: 

1. Λουκόπουλο Δημήτριο, τακτικό καθηγητή Παθολο¬ 
γίας του Παν/μίου Αθηνών. 

2. Παπαδάκη Ιωάννη, Καθηγητή της Μικροβιολογίας 
στην Υγειονομική Σχολή Αθηνών. 

3. Λεγάκη Νικόλαο, Αναπληρωτή Καθηγητή Μικροβιο¬ 
λογίας του Πανεπιστημίου Αθηνών. 

4. Αναγνώστου - Κακαρά Ευτυχία, Δ/ντρια του Βιοχημι¬ 
κού Εργαστηρίου του Νοσοκομείου Ευαγγελισμός. 

5. Γερμενή Αναστάσιο, γιατρό Επιμελητή Α' του Ανοσιο- 
λογικού Τμήματος και Εθνικού Κέντρου Ιστοσυμβατότη- 
τας του Περ. Γ εν. Νοσ. Αθηνών. 

6. Παπουτσάκη Γεώργιο, Δ/ντή Δημόσιας Υγιεινής του 
ΥΥΠ και ΚΑ. 

Ως Γραμματέα της Επιτροπής Εκτίμησης ποιότητος 
(ελέγχου ποιότητος) εργαστηριακών εξετάσεων ορίζουμε 
την υπάλληλο Κατσιβαρδά Αικατερίνη που υπηρετεί στη 
Διεύθυνσή μας. 

Πρόεδρος της Επιτροπής ορίζεται ο Λουκόπουλος Δη- 
μήτριος καθηγητής Παθολογίας του Παν/μίου Αθηνών. 

Σκοπός της Επιτροπής είναι η μελέτη και κατάθεση συ¬ 
γκεκριμένων προτάσεων για την εφαρμογή ποιοτικού 
ελέγχου εργαστηριακών εξετάσεων στη χώρα μας. 

Η Επιτροπή οφείλει να περατώσει το έργο της εντός τρι¬ 
μήνου. 

Η σύγκληση της επιτροπής γίνεται με πρωτοβουλία του 

Προέδρου αυτού καθηγητή Δημήτριο Λουκόπουλο. 

Ως τόπος συνάντησης ορίζεται το γραφείο του Διευθυ¬ 
ντή Δημόσιας Υγιεινής. 

Με τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Δεκεμβρίου 1993 

Ο ΥΠΟΥΡΓΟΣ Λ . 

ΔΗΜ. ΚΡΕΜΑΣΤΙΝΟΣ * * 

- ♦ - 

Αριθ. Υΐ/οικ. 13677 : (3) 

Τροποποίηση της ΥΙ/οικ. 2403/29.3.93 απόφασης Υπ. 

Υγείας, Πρόνοιας και Κοινωνικών Ασφαλίσεων. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.ΤοΒ.Δ. από 3.11.50 

2. ΤονΝ. 1797/88 

3. Το Π.Δ. 173/90 

4. Το Π.Δ. 138/92 Οργανισμός του ΥΥΠΚΑ, όπως τρο¬ 
ποποιήθηκε και συμπληρώθηκε με το ΠΔ 349/93. 

5. Την αριθ·. ΥΙ/οικ. 2403/29.3.93 απόφασή μας (ΦΕΚ 

265 τ.Β'). ' 

6. Την ΔΥ·3α/οικ. 850/25.10.93 Κοινή Απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων περί ανάθεσης αρμοδιοτήτων, 
αποφασίζουμε: 

Τροποποιούμε την αριθ. ΥΙ/οικ. 2403/29.3.93 από¬ 
φασή μας και συγκροτούμε Εθνική Επιτροπή Εμβολια¬ 
σμών ως κατωτέρω: 

1. Κων/νος Μοίρας ομοτ. Καθηγητής Πανεπιστημίου 
Αθηνών, ως Πρόεδρος. 

2. Μερόπη Βιολάκη, Ειδική Σύμβουλος, τέως Γενική 
Διευθύντρια Υπουργείου Υγείας, Πρόνοιας και Κοινωνι¬ 
κών Ασφαλίσεων, ως Αντιπρόεδρος. 

3. Γεώργιος Παπαευαγγέλου, καθηγητής Νοσηλευτικής 
Πανεπιστημίου Αθηνών, ως μέλος. 

4. Ιωάννης Μεσσαριτάκης, αναπληρωτής Καθηγητής Α' 
Παιδιατρικής Κλινικής Πανεπιστημίου Αθηνών - Νοσ/μείο 
Παίδων Αγ. Σοφία, ως μέλος. 

5. Θεόδωρος θωμαΐδης, καθηγητής Υγ/κής Σχολής 
Αθηνών, έδρα Ευγονικής Υγιεινής Μητρότητας, ως μέλος. 

6. Τζένη Κρεμαστινού, καθηγήτρια Υγ/κής Σχολής, 
έδρα Υγιεινής ως μέλος. 

7. Γεώργιος Παπουτσάκης, ιατρός Μικροβιολόγος, Δ/ 
ντής της Δημόσιας Υγιεινής του ΥΥΠΚΑ. 

8. Γραμματέας ορίζεται η Αικατερίνη Κατσιβαρδά. 

Έργο της ανωτέρω επιτροπής θα είναι η εισήγηση στον 

Υπουργό για όλα τα ενδεικνυόμενα μέτρα προς κάλυψη, 
της Δημόσιας Υγείας και την επάρκεια σε εμβόλια και ορ¬ 
ρούς με έγκαιρο Προγραμματισμό. Επίσης θα εισηγείται 
τα κατάλληλα μέτρα για ορθή αποθήκευση, συντήρηση και 
διανομή των εμβολίων στους χώρους εμβολιασμού. Η Επι¬ 
τροπή θα είναι αρμόδια και για τον έλεγχο και την τροπο¬ 
ποίηση των τεχνικών προδιαγραφών που αφορούν εμβό¬ 
λια και ορρούς, σύμφωνα πάντα με τις Διεθνείς προδια¬ 
γραφές της ΠΟΥ και της Ευρωπαϊκής Ένωσης. 

Η Επιτροπή θα συνεδριάζει τακτικά άπαξ του μηνός και 


εκτάκτως εάν χρειαστεί, με εισήγηση του Δ/ντή Δημ. 
Υγιεινής Γ. Παπουτσάκη και τόπος συνεδρίασης της Επι¬ 
τροπής, το γραφείο προέδρου Κ. Μοίρα στο. Ινστιτούτο 
ΡΑδΤΕυΒ.. 

Με τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1993 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
-♦- 

Αριθ. ΥΙ/οικ. 13678 (4) 

Διεύρυνση της Κεντρικής Επιτροπής Νοσοκομειακών Λοι¬ 
μώξεων. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τον Νόμο 1579/85 Ρυθμίσεις για την εφαρμογή και 
ανάπτυξη του ΕΣΥ και άλλες διατάξεις άρθρο 14 παρ. 2 
έλεγχος ενδονοσοκομειακών Λοιμώξεων - Κεντρική Επι¬ 
τροπή. 

2. Την με αριθ. Α/οικ. 3544/23.4.85 απόφασή μας για 
Σύσταση Κεντρικής Επιτροπής παρακολούθησης και 
ελέγχου Νοσοκομειακών Λοιμώξεων. 

3. Την με αριθ. ΑΙ/οικ. 3052/2.4.86 απόφαση «Ανασύ¬ 
στασης Κεντρικής Επιτροπής Ενδονοσοκομειακών Λοι¬ 
μώξεων». 

4. Την με αριθ. ΑΙ/οικ. 4638/6.5.88 Συμπλήρωση της 
Κεντρικής Επιτροπής Ενδονοσοκομειακών Λοιμώξεων. 

5. Τις διατάξεις του Π.Δ. 138/92 ΦΕΚ 68 τεύχος Α' περί 
οργανισμού του ΥΥΠ και ΚΑ. 

6. Την Κοινή Υπουργική Απόφαση ΔΥ3α/οικ. 850/ 
25.10.93 σχετ. με την ανάθεση αρμοδιοτήτων στους Υφυ¬ 
πουργούς. 

7. Τις ανάγκες της ΚΕΝΛ, αποφασίζουμε: 

Την διεύρυνση της Κεντρικής Επιτροπής Νοσοκομεια¬ 
κών Λοιμώξεων (ΚΕΝΛ) με τους: 

1. Παπουτσάκη Ευαγγελία, Δ/ντρια του Μικροβιολογι¬ 
κού Εργαστηρίου του Περ. Γ εν. Νοσ. ΚΑΤ. 

2. Βατόπουλο Αλκιβιάδη, Λέκτορα Παν/μίου Αθηνών 
στο εργαστήριο Υγιεινής και Επιδημιολογίας. 

3. Παπαφράγκα Ευάγγελο, Δ/ντή του Μικροβιολογικού 
Τμήματος του Περ. Γεν. Νοσ. Σισμανόγλειου. 

Επίσης ορίζουμε Συντονιστή της Κεντρικής επιτροπής 
Νοσοκομειακών Λοιμώξεων Γεώργιο Παπουτσάκη, Δ/ντή 
της Δημόσιας Υγιεινής του Υπουργείου Υγείας, Πρόνοιας 
και Κοινωνικών Ασφαλίσεων σε αντικατάσταση του Θεό¬ 
δωρου Παπαδημητρίου, ιατρό Μικροβιολόγο, ο οποίος 
αποσύρεται από την επιτροπή. 

Δίδεται μεγάλη σημασία στη συμμετοχή των μελών στις 
συνεδριάσεις της επιτροπής. 

Σε αντίθετη περίπτωση, κωλύεται αισθητά το έργο της 
επιτροπής. Με τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1993 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
-+- 

Αριθ. 31007 (5) 

Τροποποίηση της 15369-18952/90/8.6.91 απόφασης 

Νομάρχη Αθηνών. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Την 15369-18952/90/8.6.91 απόφαση που δημοσιεύ- 
θηκε στο ΦΕΚ 660/7.8.91 τ.Β και αφορά τη σύσταση στο 
Δήμο Αθηναίων ίδιου Ν.Π με την επωνυμία «2η Σχολική 
Επιτροπή 3ου, 4ου Γυμνασίου - Λυκείων και Αθλητικού 
Γυμνασίου Ζωγράφου». 

2. Την 307/93 απόφαση του Δημοτικού Συμβουλίου του 
Δήμου Ζωγράφου για τροποποίηση της «2ης Σχολικής 
Επιτροπής 3ου, 4ου Γυμνασίων - Λυκείων και Αθλητικού 
Γυμνασίου Ζωγράφου» όσον αφορά τα σχολεία που περι¬ 
λαμβάνονται σ' αυτή και τον αριθμό των μελών του Διοικη¬ 
τικού Συμβουλίου, αποφασίζουμε: 

Τροποποιούμε την παρ. 1 της 15369-18952/90/8.6.91 
απόφαση ως εξής: 

1. Συνιστούμε στο Δήμο Ζωγράφου του Νομού Αττικής 
ίδιο Νομικό πρόσωπο με την επωνυμία «2η Σχολική Επι¬ 
τροπή 3ου, 7ου Γ υμνασίων - Λυκείων Ζωγράφου». 

Η συνιστώμενη με την απόφαση αυτή σχολική Επιτροπή 
διοικείται από Ιδμελές Διοικητικό Συμβούλιο αποτελού- 
μενο από: 

α. Τον Δήμαρχο ή τον ορισθένα Δημοτικό Σύμβουλο ως 
Πρόεδρο. 

β. Ένα (1) Δημοτικό Σύμβουλο 

γ. Τους Διευθυντές των αντίστοιχων Σχολικών Μονά¬ 
δων 

δ. Τους εκπροσώπους των συλλόγων γονέων και κηδε¬ 
μόνων των αντίστοιχων Σχολικών μονάδων. 

ε. Τους εκπροσώπους των αντίστοιχων μαθητικών κοι¬ 
νοτήτων 

στ. Ένα (1) δημότη. 

Κατά τα λοιπά ισχύει ως έχει η 15369-18952/90/ 
8.6.91 απόφαση. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ζωγρά¬ 
φου το ύψος της οποίας δεν μπορεί να προσδιορισθεί. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Δεκεμβρίου 1993 
Ο Νομάρχης 

ΔΗΜΗΤΡΙΟΣ ΚΑΤΡΙΒΑΝΟΣ 
-♦- 

Αριθ. 31003 (6) 

Τροποποίηση της 18907/90/4.7.91 απόφασης Νομάρχη 

Αθηνών. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Την 18907/90/4.7.91 απόφαση που δημοσιεύθηκε 


στο ΦΕΚ 550/19.7.91 τ.Β και αφορά τη σύσταση στο 
Δήμο Αθηναίων ίδιου Ν.Π. με την επωνυμία «7η Σχολική 
Επιτροπή 1ου, 2ου, 14ου και 19ου Δημ. Σχολείων Δήμου 
Ζωγράφου». 

2. Την 309/93 απόφαση του δημοτικού συμβουλίου του 
Δήμου Ζωγράφου για τροποποίηση της «7ης Σχολικής 
Επιτροπής 1ου, 2ου, 14ου, 19ου δημοτικών σχολείων» 
όσον αφορά τα σχολεία που περιλαμβάνονται σ' αυτή και 
τον αριθμό των μελών του Διοικητικού Συμβουλίου, απο¬ 
φασίζουμε: 

Τροποποιούμε την παρ. 1 της 18907/90/4.7.91 από¬ 
φασης ως εξής: 

1. Συνιστούμε στο Δήμο Ζωγράφου του Νομού Αττικής 
ίδιο Νομικό πρόσωπο με την επωνυμία «7η Σχολική Επι¬ 
τροπή 1ου και 19ου Δημοτικών Σχολείων Ζωγράφου». 

Η συνιστώμενη με την απόφαση αυτή σχολική Επιτροπή 
διοικείται από 7μελές Διοικητικό Συμβούλιο αποτελού- 
μενο από: 

α. Τον Δήμαρχο ή τον ορισθέντα Δημοτικό Σύμβουλο ως 
Πρόεδρο 

β. Ένα (1) Δημοτικό Σύμβουλο 
γ. Τους Διευθυντές των αντίστοιχων Σχολικών Μονά¬ 
δων 

δ. Τους εκπροσώπους των συλλόγων γονέων και κηδε¬ 
μόνων των 
ε. Ένα (1) δημότη. 

Κατά τα λοιπά ισχύει ως έχει η 18907/90/4.7.91 από¬ 
φαση της Νομαρχίας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ζωγρά¬ 
φου το ύψος της οποίας δεν μπορεί να προσδιορισθεί. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Δεκεμβρίου 1993 
Ο Νομάρχης 

ΔΗΜΗΤΡΙΟΣ ΚΑΤΡΙΒΑΝΟΣ 
-♦- 

Αριθ. 18420 (7) 

Τροποποίηση της 2389/16.2.1993 απόφασης Νομ. Αρ¬ 
καδίας περί διορισμού μελών Διοικητικής Επιτροπής 
Στρατιωτικών Επιτάξεων (ΔΕΣΕ). 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 32 του Ν. 4442/29 «Περί 
Στρατιωτικών και Ναυτικών Εισφορών και Ναυλώσεως» 
όπως τροποποιήθηκε από το άρθρο 1 του Ν.Δ. 380/47 και 
το άρθρο 12 του Ν.Δ. 611 /77. 

2. Τις όμοιες του Π.Δ. 115/84 «Διορισμός των μελών 
των Διοικητικών Δικαστηρίων περί Στρατιωτικών Επιτά¬ 
ξεων σύμφωνα με τις οποίες μεταβιβάστηκε στους κατά 
τόπους Νομάρχες ο διορισμός και η παράταση της θητείας 
των τακτικών και αναπληρωματικών μελών Διοικητικών Δι¬ 
καστηρίων Στρατιωτικών Επιτάξεων. 

3. Το αριθ. Φ 851.1/33/52549/ Σ 632/18.10.93 έγ¬ 
γραφο της Στρατιωτικής Διοίκησης Αθηνών με το οποίο 
προτείνονται ως αναπληρωματικά μέλη της Διοικητικής 
Επιτροπής Στρατιωτικών Επιτάξεων του Νομού μας οι: 

α. Τχης (ΠΖ) Λουκάς Γεώργιος της IV ΜΠ λόγω μεταθέ- 
σεως του Τχη (ΠΖ) Καριτόπουλου Αλεξάνδρου. 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


303 


β. Λγός (ΠΖ) Δενυδές Γεώργιος του Λ.Σ./ΐν ΜΠ. λόγω 
μεταθέσεως του Λγοϋ (ΠΖ) Κωστόπουλου Αποοτόλου, 
αποφασίζουμε: % 

Τροποποιούμε μερικά την αριθ. 2389/16.2.93 από¬ 
φασή μας ως προς τα αναπληρωματικά μέλη των αξιωματι¬ 
κών και ορίζουμε τους α) Τχη (ΠΖ) Λουκά Γεώργιο Της IV 
ΜΠ ως αναπληρωματικό μέλος του Τχη (ΠΖ) Καριτόπου- 
λου Αλεξάνδρου και β) Λγό Δενυδέ Γεώργιο του ΔΣ/ΐν ΜΠ 
ως αναπληρωματικό μέλος του Λγού (ΠΖ) Κωστόπουλου 
Αποστόλου. 

Κατά τα λοιπά ισχύει η παραπάνω απόφασή μας. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Τρίπολη, 28 Δεκεμβρίου 1993 
Ο Νομάρχης 

ΑΝΑΣΤΑΣΙΟΣ ΧΩΡΕΜΗΣ 
-ί- 

Αριθ. 17089 <8) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή 1ου, 2ου, 4ου και 6ου Νη¬ 
πιαγωγείου Δήμου Γρεβενών». 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/89 
«Περί Κωδικοποιήσεως σε ενιαίο κείμενο νόμου των δια¬ 
τάξεων Δημοτικού και Κοινοτικού Κώδικα». 

2. Τις διατάξεις του άρθρου 5 του Ν. 1894/27.9.1990 
(ΦΕΚ110 Α') «Για την Ακαδημία Αθηνών και άλλες Εκπαι¬ 
δευτικές διατάξεις». 

3. Την αριθ. 7675/22.8.1991 απόφασή μας, περί συ- 
στάσεως ίδιου Νομικού Προσώπου, με την επωνυμία, 
«Σχολική Επιτροπή 1ου, 2ου, 4ου και 6ου Νηπιαγωγείων 
Δήμου Γρεβενών» που δημοσιεύθηκε στο ΦΕΚ 765/ 
20.9.1991 τ.Β'. 

4. Την αριθ. 478/98 νόμιμη απόφαση του Δ.Σ. Γ ρεβε¬ 
νών, με την οποία συμπεριλαμβάνεται στην εν λόγω Σχο¬ 
λική Επιτροπή και το 1 ο Ειδικό Δημοτικό Σχολείο Γ ρεβε¬ 
νών, αποφασίζουμε: 

Τροποποιούμε την αριθ. 765/22.8.1991 απόφασή μας 
για τη σύσταση ίδιου Νομικού προσώπου με την επωνυμία 
«Σχολική Επιτροπή 1ου, 2ου, 4ου και 6ου Νηπιαγωγείων 
Δήμου Γ ρεβενών» ως εξής: 

Αντικαθίσταται ήπαρ. 1 του σκέλους αποφασίζουμε της 
ανωτέρω με την παρακάτω: 

1. Συνιστούμε στο Δήμο Γρεβενών ίδιο Νομικό Πρό¬ 
σωπο με την επωνυμία, «Σχολική Επιτροπή 1ου, 2ου, 4ου 
και 6ου Νηπιαγωγείου και 1ου Ειδικού Δημοτικού Σχο¬ 
λείου Δήμου Γ ρεβενών». 

Η συνιστώμενη με την απόφαση αυτή Σχολική Επι¬ 
τροπή, διοικείται από 11 μελές διοικητικό συμβούλιο απο- 
τελούμενο από: 

α. Τον εκάστοτε Δήμαρχο ή έναν Δημοτ. Σύμβουλο ως 
Πρόεδρο της Σχολικής Επιτροπής, 
β. Την εκάστοτε Διευθύντρια του 1 ου Νηπιαγωγείου, 
γ. Την εκάστοτε Διευθύντρια του 2ου Νηπιαγωγείου, 
δ. Την εκάστοτε Διευθύντρια του 4ου Νηπιαγωγείου, 
ε. Την εκάστοτε Διευθύντρια του 6ου Νηπιαγωγείου, 
στ. Τον εκάστοτε Διευθυντή του 1 ου Ειδικού Δημοτικού 
Σχολείου. 


ζ. Εκπρόσωπο του Συλλόγου γονέων και κηδεμόνων του 
1 ου Νηπιαγωγείου. 

η. Εκπρόσωπο του Συλλόγου γονέων και κηδεμόνων του 
2ου Νηπιαγωγείου. 

θ. Εκπρόσωπο του Συλλόγου γονέων και κηδεμόνων 
του 4ου Νηπιαγωγείου. 

ι. Εκπρόσωπο του Συλλόγου γονέων και κηδεμόνων του 
6ου Νηπιαγωγείου. 

ια. Εκπρόσωπο του Συλλόγου γονέων και κηδεμόνων 
του 1ου Ειδικού Δημοτικού Σχολείου. 

Η θητεία των μελών του Διοικ. Συμβουλίου ακολουθεί τη 
Δημοτική περίοδο. 

Το Διοικητικό Συμβούλιο εκλέγει τον αντιπρόεδρο και 
τον γραμματέα αυτού. 

Κατά τα λοιπά ισχύει η αριθ. 7675/22.8.1991 απόφασή 

μας· . . 

Με την παρούσα απόφαση, προστίθεται ακροτελεύτια 
διάταξη η οποία έχει ως εξής: 

Ακροτελεύτια διάταξη 

Από τις διατάξεις της παρούσης προκαλείται δαπάνη σε 
βάρος του προϋπολογισμού του Νομικού Προσώπου με 
την επωνυμία «Σχολική Επιτροπή 1ου, 2ου, 4ου και 6ου 
Νηπιαγωγείου και 1 ου Ειδικού Δημοτικού οχολείου Δήμου 
Γρεβενών», το ύψος της οποίας δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 23 Δεκεμβρίου 1993 
Ο Νομάρχης 

ΑΝΔΡΕΑΣ ΑΘΑΝΑΣΟΠΟΥΛΟΣ 
-♦- 

Αριθ. 16417 ( 9 ) 

Τροποποίηση εν μέρει της 4335/22.4.1993 αποφάσεως 
Ν. Θεσπρωτίας «περί συστάσεως ίδιου νομικού προσώ¬ 
που με την επωνυμία «Σχολική Επιτροπή Δημοτικού 
Σχολείου κοινότητας Φροσύνης». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Την αριθμ. 4335/22.4.93 απόφασή μας, περί συστά¬ 
σεως ίδιου νομικού προσώπου με την επωνυμία «Σχολική 
Επιτροπή Δημοτικού Σχολείου Κοινότητας Φροσύνης». 

2. Τις διατάξεις του Π.Δ/τος 331/83, του άρθρου 187 
του Δ.Κ.Κ. (Π.Δ. 323/89), του άρθρου 5 παρ. 8 του Ν. 
1894/90 όπως αυτό τροποποιήθηκε από τις όμοιες του 
άρθρου 8 παρ. 8 του Ν. 2153/93. 

3. Την αριθμ. 56/93 απόφαση του κοινοτικού συμβου¬ 
λίου Φροσύνης με την οποία ορίζεται ως Προέδρος του 
νομικού προσώπου «Σχολική Επιτροπή Δημοτικού Σχο¬ 
λείου Κοινότ. Φροσύνης» ο εκάστοτε Διευθυντής του Δη¬ 
μοτικού Σχολείου Φροσύνης, αποφασίζουμε: 

1. Τροποποιούμε εν μέρει την αριθμ. 4335/22.4.93 
απόφασή μας, που δημοσιεύθηκε στο αριθμ. 372/6.5.93 
Φ.Ε.Κ. (τ.Β') και συγκεκριμένα την παρ. 3α αυτής και ορί¬ 
ζουμε τον εκάστοτε Διευθυντή του Δημοτικού Σχολείου 
Φροσύνης ως Πρόεδρο του Νομικού αυτού προσώπου που 
διοικείται από πενταμελές Διοικητικό Συμβούλιο. 

2. Κατά τα λοιπά ισχύει η αριθμ. 4335/22.4.93 από¬ 
φασή μας, ως έχει. 

3. Από τις διατάξεις αυτής της απόφασης δεν προκαλεί- 

ται δαπάνη σε βάρος του κρατικού προϋπολογισμού ούτε 
του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 22 Δεκεμβρίου 1993 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 16080 (10) 

Τροποποίηση εν μέρει της 6079/25.4.91 αποφάσεως Ν. 
Θεσπρωτίας «περί συστάσεως ίδιου νομικού προσώ¬ 
που με την επωνυμία «Σχολική Επιτροπή Νηπιαγωγείου 
- Δημοτικού Σχολείου Αγίου Βλασίου» 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Την αριθμ. 6079/25.4.91 απόφασή μας, περί συστά¬ 
σεως ίδιου νομικού προσώπου με την επωνυμία «Σχολική 
Επιτροπή Νηπιαγωγείου - Δημοτικού Σχολείου Αγίου Βλα¬ 
σίου». 

2. Τις διατάξεις του Π.Δ/τος 331/83, του άρθρου 187 
του Δ.Κ.Κ. (Π.Δ. 323/89), του άρθρου 5 παρ. 8 του Ν. 
1894/90 όπως αυτό τροποποιήθηκε από τις όμοιες του 
άρθρου 8 παρ. 8 του Ν. 2153/93. 

3. Την αριθμ. 39/93 απόφαση του κοινοτικού συμβου¬ 
λίου Αγίου Βλασίου με την οποία ορίζεται ως Προέδρος 
του νομικού προσώπου «Σχολική Επιτροπή Νηπιαγωγείου- 
Δημοτικού Σχολείου Αγ. Βλασίου» ο εκάστοτε Διευθυντής 
του Δημοτικού Σχολείου Αγίου Βλασίου, αποφασίζουμε: 

1. Τροποποιούμε εν μέρει την αριθμ. 6079/25.4.91 
απόφασή μας, που δημοσιεύθηκε στο αριθμ. 309/8.5.91 
Φ.Ε.Κ. (τ.Β') και συγκεκριμένα την παρ. 3 αυτής και ορί¬ 
ζουμε τον εκάστοτε Διευθυντή του Δημοτικού Σχολείου 
Αγίου Βλασίου ως Πρόεδρο του Νομικού αυτού προσώπου 
που διοικείται από πενταμελές Διοικητικό Συμβούλιο. 

2. Κατά τα λοιπά ισχύει η αριθμ. 6079/25.4.91 από¬ 
φασή μας, ως έχει. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ούτε 
του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 22 Δεκεμβρίου 1993 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 

-*- 

Αριθ. ΕΣ/17892 (11) 

Τροποποίηση πράξης σύστασης Σχολικής Επιτροπής Δη¬ 
μοτικού Σχολείου της Κοινότητας Αγ. Δούλων Ν. Κέρ¬ 
κυρας 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις: α) των παραγράφων 8-15 του άρθρου 
5 του Ν. 1854/90 «Για την Ακαδημία Αθηνών και άλλες εκ¬ 
παιδευτικές διατάξεις» και β) του άρθρου 187 του Δ.Κ.Κ. 
(Π.Δ. 323/89). 

2. Τις όμοιες της παρ. 8 του άρθρου 8 του Ν. 2156/93 
με τις οποίες ορίζεται ως Πρόεδρος της Σχολικής Επιτρο¬ 


πής ο Δ/ντής του οικείου Σχολείου στα δε συστεγαζόμενα 
ο αρχαιότερος Δ/ντής αυτών. 

3. Την ΕΣ/6347/6.9.91 απόφασή μας περί σύστασης 
της Σχολικής Επιτροπής Δημοτικού Σχολείου κοινότητας 
Αγ. Δούλων. 

4. Την 18/93 απόφαση του Κ.Σ., αποφασίζουμε: 

Τροποποιούμε την παρ. 1 της ΕΣ/6347/6.9.91 από¬ 
φασή μας και ορίζεται Πρόεδρος της Σχολικής Επιτροπής 
Δημοτικού σχολείου ο Δ/ντής αυτού, αντί του Προέδρου 
της Κοινότητας που παραμένει ως μέλος της Επιτροπής. 

Κατά τα λοιπά ισχύει η αριθμ. ΕΣ/6347/6.9.91 από¬ 
φασή μας. 

Από τις διατάξεις της παρούσας απόφασης δεν προκα- 
λείται δαπάνη σε βάρος της Κοινότητας ή της Σχολικής 
Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 15 Δεκεμβρίου 1993 
Ο Νομάρχης 

ΑΛΕΞΑΝΔΡΟΣ ΖΑΡΚΑΔΑΣ 
-♦- 

Αριθ. Ε 23296 (12) 

Τροποποίηση της αριθ. 18062/16.10.1989 απόφασης 
Νομάρχη Κοζάνης 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 260 -267 του Π.Δ. 323/89. 

2. Το Π.Δ. 250/1989 «περί μεταβίβασης αρμοδιότητας 
του ΥΠ.ΕΣ. για την σύσταση αμιγών δημοτικών και διαδη¬ 
μοτικών επιχειρήσεων στους Νομάρχες». 

3. Την αριθ. 18062/16.10.1989 απόφασή μας περί συ¬ 
στάσεως της Δημοτικής Επιχείρησης Τουρισμού Κοζά¬ 
νης. 

4. Την αριθ. 266/1993 ΑΔΣ Κοζάνης, αποφασίζουμε: 

Τροποποιούμε την αριθ. 18062/16.10.1989 απόφασή 

μας που αφορά τη σύσταση Δημοτικής Επιχείρησης Του¬ 
ρισμού Κοζάνης και συγκεκριμένα στο άρθρο 2 η παρά¬ 
γραφος (ε) γίνεται (στ) και προστίθεται νέα παράγραφος 
(ε) ως εξής: 

Η εν γένει τουριστική ανάπτυξη της πόλης μέσα από την 
τουριστική ανάδειξη και αξιοποίηση των μνημείων και των 
χώρων φυσικού κάλους της πόλης. 

Τον ευπρεπισμό δημοσίων και κοινοχρήστων χώρων 
(πάρκων, πλατειών, αλσυλίων, εισόδων, εξόδων κ.λπ.) και 
γενικά χώρων με ιδιαίτερη τουριστική σημασία. 

Την εν γένει περιβαλλοντική επέμβαση για επίλυση υφι¬ 
σταμένων περιβαλλοντικών προβλημάτων που επιδρούν 
αρνητικά στην αισθητική εικόνα της πόλης. 

Κατά τα λοιπά ισχύει ως έχει η τροποποιούμενη από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 22 Δεκεμβρίου 1993 

Ο Νομάρχης 
ΣΤΕΡΓΙΟΣ Γ. ΜΑΤΙΚΑΣ 



Αριθ. 19917 


Μεταβίβαση άδειας λειτουργίας ιδιωτικής κλινικής στο Ν. 
Μαγνησίας 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 3200/55 όπως τροποποιήθηκε 
και συμπληρώθηκε μεταγενέστερα. 

2. Τις διατάξεις των αρθ. 2, 3 και 22 του ΠΔ 247/91 
(ΦΕΚ 93/Α/91). 

3. Την απόφαση αριθ. 19629/17/12/93, με την οποία 
χορηγήθηκε άδεια συνέχισης λειτουργίας της Νευρολογι- 
κής Κλινικής Ιωάννη Παπαγεωργίου. 

4. Την αίτηση με τα υπόλοιπα δικαιολογητικά που υπέ¬ 
βαλε ο Ιωάννης Παπαγεωργίου, αποφασίζουμε: 

Εγκρίνουμε τη μεταβίβαση της άδειας λειτουργίας της 
Νευρολογικής κλινικής του Ιωάννη Παπαγεωργίου που 
εδρεύει στο Βόλο και επί της οδού Δημητριάδος 221, δυ- 
νάμεως 80 κλινών, στην εταιρεία «Ασκληπιείο Άνω Βόλου 
Α. Μπισιακός - Α. Κυριάκος Α.Ε.», με επιστημονικό Δ/ντή 
τον Αργύριο Μπισακό, Νευρολόγο - Ψυχίατρο και Διοικη¬ 
τικό Δ/ντή τον Κυριάκο Αθανάσιο. 

Η παρούσα να δημοσιευτεί στην Εφημερίδα της Κυβεο- 
νήσεως. 

Βόλος, 22 Δεκεμβρίου 1993 

Ο Νομάρχης 
ΑΡΙΣ. ΟΥΖΟΥΝΙΔΗΣ 

Αριθ. ΕΣ/31121 (14) 

Σύσταση ίδιου Νομικού προσώπου στο Δήμο Νιγρίτας Ν. 
Σερρών με την επωνυμία «ΙΩΑΝΝΕΙΟ ΛΑΟΓΡΑΦΙΚΟ 
ΜΟΥΣΕΙΟ - ΚΕΝΤΡΟ ΠΟΛΙΤΙΣΜΟΥ ΚΑΙ ΕΠΙΜΟΡΦΩ¬ 
ΣΗΣ ΔΗΜΟΥ ΝΙΓΡΙΤΑΣ». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89) 
όπως συμπληρώθηκαν με τις όμοιες του άρθρου 11 του Ν 
2130/1993. 

2. Τις διατάξεις του άρθρου 29Α του Ν. 1558/1985 
όπως προστέθηκαν με το άρθρο 27 του Ν. 2081/1992. 

3. Την αριθ. 164/1993 απόφαση του Δ.Σ. Νιγρίτας περί 
συστάσεως ίδιου νομικού προσώπου με την επωνυμία «ΙΩ- 
ΑΝΝΕΙΟ ΛΑΟΓΡΑΦΙΚΟ ΜΟΥΣΕΙΟ - ΚΕΝΤΡΟ ΠΟΛΙΤΙ¬ 
ΣΜΟΥ ΚΑΙ ΕΠΙΜΟΡΦΩΣΗΣ ΔΗΜΟΥ ΝΙΓΡΙΤΑΣ», αποφα¬ 
σίζουμε: 

1. Συστήνουμε στο Δήμο Νιγρίτας του Νομού Σερρών 
ίδιο νομικό πρόσωπο με την επωνυμία «ΙΩΑΝΝΕΙΟ ΛΑΟ- 
ΓΡΑΦΙΚΟ ΜΟΥΣΕΙΟ - ΚΕΝΤΡΟ ΠΟΛΙΤΙΣΜΟΥ ΚΑΙ ΕΠΙ¬ 
ΜΟΡΦΩΣΗΣ ΔΗΜΟΥ ΝΙΓΡΙΤΑΣ». 

2. Σκοπός 

Σκοπός του νομικού προσώπου είναι: 
α) Η διάσωση, διαφύλαξη και προβολή της πολιτιστικής 
κληρονομιάς και ιδιαίτερα του Λαογραφικού και ιστορικού 
υλικού της Νιγρίτας και της ευρύτερης περιοχής της Βι- 
σαλτίας. 

β) Η έκθεση παλαιών εργαλείων και τεχνικών στους πα¬ 
ραδοσιακούς τομείς παραδοσιακούς τομείς παραγωγής 
που ζουν σκιωδώς μέχρι σήμερα. 

γ) Η σύγχρονη επιμόρφωση των ντόπιων πολιτών με συ¬ 


νεχή σεμινάρια στις παραδοσιακές αυτές μεθόδους και η 
πειραματική επί τοπου εργασία. 

δ) Η δημιουργία Πινακοθήκης Εικαστικών Τεχνών (έρ¬ 
γων ζωγραφικής, γλυπτικής κ.λπ.). 

ε) Η οργάνωση πνευματικών, εκπαιδευτικών, επιμορ¬ 
φωτικών και καλλιτεχνικών εκδηλώσεων με διαλέξεις, εκ¬ 
θέσεις έργων εικαστικών τεχνών και γενικά με κάθε εί¬ 
δους πολιτιστικών εκδηλώσεων μέσα στα όρια υψηλών αι¬ 
σθητικών και παιδευτικών απαιτήσεων, πλην των εκδηλώ¬ 
σεων που έχουν πολιτικό ή κομματικό χαρακτήρα. 

ογ) Η συγκέντρωση βιβλίων που θα αναφέρονται σε 
όλους τους τομείς της ιστορίας της Νιγρίτας καθώς και έρ¬ 
γων συγγραφέων του Ν. Σερρών. 

ζ) Η δημιουργία αρχείου φωτογραφιών, χειρογράφων, 
αλληλογραφίας και ανεκδότων καταλοίπων από την πε¬ 
ριοχή της Βισαλτίας. 

Οι παραπάνω σκοποί αναφέρονται ενδεικτικά και όχι 
περιοριστικά. 

Για την υλοποίηση των σκοπών του το νομικό πρόσωπο 
αναλαμβάνει κάθε δυνατή δραστηριότητα και συνεργάζε¬ 
ται με Δημόσιες, Δημοτικές, Κοινοτικές, Εκκλησιαστικές 
Αρχές, με πολιτιστικούς φορείς, με συνδικαλιστικές, συ¬ 
νεταιριστικές και με επαγγελματικές οργανώσεις και με 
Λαϊκές Ομάδες Πρωτοβουλίας. 

3. Έδρα. 

Εδρα του νομικού προσώπου είναι ο Δήμος Νιγρίτας. 

Το νομικό πρόσωπο θα στεγάζεται σε νεοκλασσικό οί¬ 
κημα της πρώην Ε.Τ.Ε. Νιγρίτας που παραχωρήθηκε κατά 
χρήση για τριάντα χρόνια στο Δήμο Νιγρίτας από τον ιδιο¬ 
κτήτη του Ιωάννη Ιωάννου. 

4. Πόροι του «ΙΩΑΝΝΕΙΟΥ ΛΑΟΓΡΑΦΙΚΟΥ ΜΟΥΣΕΙΟΥ 
- ΚΕΝΤΡΟΥ ΠΟΛΙΤΙΣΜΟΥ ΚΑΙ ΕΠΙΜΟΡΦΩΣΗΣ» είναι: 

α) Η ετήσια επιχορήγηση του Δήμου Νιγρίτας που ανέρ¬ 
χεται στο ποσό των 2.000.000 δρχ. 

β) Κάθε είδους εισφορές, δωρεές, κληρονομιές, κλη¬ 
ροδοσίες. 

γ) Εισπράξεις από το αντίτιμο των πραγμάτων ή υπηρε¬ 
σιών που παρέχει. ' 

δ) Πρόσοδοι από την δική του περιουσία, 
ε) Επιχορηγήσεις του Δημοσίου. 

Στην περιουσία του συνιστάμενου ν.π. θα ανήκουν ο 
εξοπλισμός, η επίπλωση, τα βιβλία, τα έργα τέχνης τα εκ¬ 
θέματα κ.λπ. 

5. Διοίκηση του νομικού προσώπου: 

Το νομικό πρόσωπο διοικείται από εννιαμελές (9) διοι¬ 
κητικό συμβούλιο, με ισάριθμα αναπληρωματικά μέλη που 
αποτελείται από τους: 

α) Τον εκάστοτε Δήμαρχο ή άλλο μέλος αιρετό ή μη που 
ορίζεται από αυτόν ως Πρόεδρο. 

β) Δύο (2) Δημοτικούς Συμβούλους εκ των οποίων ένας 
(1) υποχρεωτικά θα προέρχεται από την αντιπολίτευση, 
γ) Έναν (1) εκπρόσωπο της Ε.Α.Σ. Βισαλτίας. 
δ) Έναν (1) εκπρόσωπο της Ομοσπονδίας Επαγγελμα- 
τιών και Βιοτεχνών Βισαλτίας. 

ε) Τον εκάστοτε πρόεδρο του Συλλόγου Νιγριτικών 
θεσ/νίκης «Ο ΒΙΣΑΛΤΗΣ». 
στ) Έναν (1) εκπ/κό της Α/θμιας Εκπ/σης. 
ζ) Έναν (1) εκπ/κό της Β/θμιας Εκπ/σης. 
η) Έναν (1) εκπρόσωπο του δωρητή Ιωάννη Ιωάννου. 

Τα μέλη υπό στοιχεία (β) ορίζονται από το δημοτικό 
συμβούλιο. 

Τα υπόλοιπα μέλη ορίζονται από τους φορείς τους 

οποίους εκπροσωπούν. 

Οι εκπ/κοί ορίζονται από τους αντίστοιχους συλλόγους 
των. 

Όλα τα μέλη του διοικητικού συμβουλίου θα είναι Ελ¬ 
ληνες πολίτες και κάτοικοι Νιγρίτας πλην του εκάστοτε 
Προέδρου του συλλόγου Νιγριτινών θεσ/νίκης «Ο ΒΙΣΑΛ- 
ΤΗΣ». 

Το Δ.Σ. στην πρώτη συνεδρίαση που εκλέγει τον αντι¬ 
πρόεδρο, τον Γραμματέα και τον έφορο. 

6. θητεία των μελών του διοικητικού Συμβουλίου. 

Η θητεία των μελών του διοικ. συμβουλίου είναι διετής. 
Αρχίζει την 1η Ιανουαρίου του έτους έναρξης της δημοτι¬ 
κής περιόδου και λήγει την 31 Δεκεμβρίου του δευτέρου 
έτους αυτής. 

Η επόμενη θητεία αρχίζει την 1 η Ιανουάριου τ<Λ τρίτου 
έτους της δημοτικής περιδδόυ και λήγει την 31 η Δεκεμ¬ 
βρίου του τετάρτου έτους αυτής. Η θητεία του πρώτου 
Δ.Σ. θα ολοκληρωθεί με την λήξη της παρούσας δημοτι¬ 
κής περιόδου. 

7. Το νομικό πρόσωπο εκπροσωπείται στα δικαστήρια 
και κάθε Αρχή από τον Πρόεδρο αυτού και όταν απουσιά¬ 
ζει ή κωλύεται από τον Αντιπρόεδρο. 

8. Κάλυψη δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Νιγρίτας 
ύψους 2.000.000 δρχ. για κάθε ένα "από τα επόμενα οικο¬ 


νομικά έτη. 

Η ανωτέρω δαπάνη θα καλύπτεται κατ’ έτος από ισό¬ 
ποση πίστωση που θα εγγράφεται στον προϋπολογισμό 
του Δήμου Νιγρίτας κατά την κατάρτισή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 23 Δεκεμβρίου 1993 

Ο Νομάρχης 
ΘΑΝΑΣΗΣ ΣΕΪΤΑΝΙΔΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην 313029/11.1.1994 απόφαση του Υπουργού Γε¬ 
ωργίας «Αναγνώριση προστατευόμενης ονομασίας προέ¬ 
λευσης (Π.Ο.Π.) τυριού «ΜΥΖΗΘΡΑ» (ΜΥΖΙΤΗΒΑ) που 
δημοσιεύθηκε στο ΦΕΚ 8/11.1.1994 (τ. Β') γίνεται η εξής 
διόρθωση: 

Στο άρθρο 1 παρ. 2, μετά τις λέξεις του τελευταίου στί¬ 
χου της ανωτέρω παραγράφου «Ιονίών Νήσων, Νήσων Αι¬ 
γαίου και Κρήτης», προστίθενται τα παραλειφθέντα: «και 
Ηπείρου». 

(Από το Υπουργείο Γεωργίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



